Diari Oficial de la Generalitat Valenciana


Sumari del DOGV 6058, del 16-07-2009 (2009/8191)

RESOLUCIÓ de 30 de juny de 2009, de la presidenta de l'Agència Valenciana del Turisme, sobre la delegació d'atribucions en l'àmbit de l'Agència Valenciana del Turisme.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6058

Data del DOGV
:   16-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8191


Data del document
:   30-06-2009

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * delegació de poders
    * competència administrativa
    * turisme

RESOLUCIÓ de 30 de juny de 2009, de la presidenta de l'Agència Valenciana del Turisme, sobre la delegació d'atribucions en l'àmbit de l'Agència Valenciana del Turisme. [2009/8191]  
De conformitat amb el que disposa l'article 5, número 4 i la disposició addicional tercera del Reglament de l'Agència Valenciana del Turisme, aprovat pel Decret 209/2004, de 8 d'octubre, del Consell de la Generalitat, i considerant convenient delegar determinades facultats atribuïdes amb caràcter general al titular de la Presidència de l'Agència Valenciana del Turisme, a fi d'aconseguir una major eficàcia i agilitat en la tramitació dels expedients, resolc:  
Delegar en l'àmbit de l'Agència Valenciana del Turisme i en els òrgans que tot seguit es relacionen i en els termes que s'expressen, les facultats següents:   
U. Gestió de personal  
1. La Sotssecretaria de la Conselleria de Turisme queda delegada per a l'exercici de les facultats relatives a la gestió de personal en l'àmbit de l'Agència Valenciana del Turisme, excepte les relatives a la formalització de contractes laborals.   
2. La delegació comprén la firma de tots aquells documents administratius i de gestió comptable que siguen necessaris per a la preparació i execució de dites despeses, així com dels interessos de demora que pogueren produir-se.   
Dos. Contractació  
El/la director/a de l'Agència Valenciana del Turisme, el/la sotssecretari/ària de la Conselleria de Turisme i el/la director/a general de Turisme d'Interior, queden delegats en les facultats de contractació en l'àmbit de l'Agència Valenciana del Turisme, inclosa la firma de qualssevol contractes fins a un límit màxim de 50.000 €, IVA exclòs, que corresponguen respectivament a cadascun dels dits òrgans, segons el que disposa la Resolució de 24 d'abril de 2008, de la presidenta de l'Agència Valenciana del Turisme, per la qual s'establix l'organització de la l'Agència.  
Tres. Gestió pressupostària  
Podran procedir a la firma de propostes de despeses els òrgans i les unitats administratives següents, de la forma que tot seguit s'establix:  
1. El/la director/a de l'Agència Valenciana del Turisme, en qualsevol import, en matèria de la seua competència.  
2. El/la director/a general de Turisme d'Interior en qualsevol import, en matèria de la seua competència.  
3. El/la adjunt/a al director/a en qualsevol import, en matèria de la seua competència.  
4. Els caps d'Àrea fins a un import màxim de 50.000 €, en matèria de la seua competència (IVA exclòs).  
El titular de la Sotssecretaria de la Conselleria de Turisme queda delegat per a l'autorització de totes les despeses derivades de la gestió pressupostària.  
La delegació comprén la firma de tots aquells documents administratius i de gestió pressupostària i comptable que calguen per a la preparació, execució i disposició de les despeses derivades de l'execució del pressupost, així com de totes les transferències aprovades amb destinació a l'Agència Valenciana del Turisme, per la corresponent Llei de Pressupostos i pel Consell.  
El sotssecretari/ària de la Conselleria de Turisme queda delegat per a la devolució d'avals, fiances i la resta de garanties.  
Quatre. Gestió de pagaments  
Autoritzades les despeses i després de la tramitació administrativa corrresponent, el director/a de l'Agència Valenciana del Turisme, al sotssecretari/ària de la Conselleria de Turisme, l'adjunt/a al director/a i el cap del Servici Econòmic Financer queden delegats per a la firma indistinta i mancomunada de qualssevol d'ells (dos firmants), de qualsevol document d'execució material de pagament, per qualsevol import. I per tant, a la firma de talons bancaris, ordes de transferències, ordes via Internet i càrrecs en comptes corrents, d'estalvi o de crèdit, així com domiciliacions bancàries. A excepció dels pagaments que superen els 30.000 euros, els quals correspondran exclusivament a el/la president/a de l'Agència Valenciana del Turisme. I, en este cas, haurà de firmar mancomunadament, o bé amb el/la director/a de l'Agència, o bé amb el/la sotssecretari/ària de la Conselleria de Turisme, o bé amb l'adjunt/a al director/a.  
Igualment, tots els anteriorment descrits queden facultats, per tal de facilitar la gestió diària, a executar pagaments, per qualsevol dels procediments anteriorment mencionats, per si sols, de forma indistinta i solidària, fins a un import màxim de 3.000 €.  
Cinqué. Declaracions i liquidacions tributàries i de la Seguretat Social  
El titular de la Sotssecretaria de la Conselleria de Turisme queda delegat per a la firma de declaracions, liquidacions i recursos de tota índole, així com l'autorització del seu pagament, ja siguen liquidacions mensuals, trimestrals o anuals; pagaments a compte o fraccionat i cotitzacions a la Seguretat Social, els seus recàrrecs i les sancions, que en virtut de la legislació aplicable li corresponga efectuar a l'Agència Valenciana del Turisme com a entitat de dret públic.  
Sisé. Baixes d'immobilitzat  
El sotssecretari/ària de la Conselleria de Turisme queda delegat per a la firma de les baixes d'immobilitzat en l'inventari de l'Agència Valenciana del Turisme, a excepció dels béns de caràcter immoble, que correspondran al president/a de l'Agència, una vegada complits els tràmits previstos en la Llei 14/2003, de 10 d'abril, de Patrimoni de la Generalitat Valenciana.  
Seté  
1. Les resolucions administratives que es dicten en exercici de les facultats que es deleguen per la present resolució posen fi a la via administrativa, i contra elles podrà interposar-se el corresponent recurs contenciós administratiu.   
2. La delegació de facultats a què es referix la present resolució s'entén sense perjuí que, en qualsevol moment, l'òrgan delegatori puga demanar el coneixement i resolució de qualsevol assumpte o expedient dels compresos en esta delegació.   
Vuité  
Queda revocada la Resolució de 15 de novembre de 2004, de la consellera de Turisme i presidenta de l'Agència Valenciana del Turisme, sobre la delegació d'atribucions en l'àmbit de la Conselleria de Turisme i en l'àmbit de l'Agència Valenciana del Turisme, així com la resolució, de la mateixa data, sobre la delegació de firmes per a la formulació de propostes de despesa i disposició material de fons, i firma de liquidacions tributàries i de la Seguretat Social i baixes d'inventari de l'Agència Valenciana del Turisme.   
Nové  
La present resolució tindrà efectes des del dia de la publicació en el Diari Oficial de la Comunitat Valenciana.  
València, 30 de juny de 2009.- La presidenta de l'Agència Valenciana del Turisme: Angélica Such Ronda.